בטי באקלי

**בטי לין באקלי** (באנגלית: **Betty Lynn Buckley**; נולדה ב-3 ביולי 1947) היא שחקנית וזמרת אמריקאית הידועה בעיקר בזכות גילום דמותה של אבי ברדפורד בסדרת הטלוויזיה "", גילום דמותה של גברת קולינס בסרט האימה "קארי" וגילום דמותה של גריזבלה במחזמר "קאטס".

באקלי הייתה מועמדת שלוש פעמים לפרס טוני, ומתוכם זכתה באחד על תפקידה במחזמר "קאטס". בנוסף, הייתה מועמדת לפרס אוליבייה, לשני פרסי אמי לבידור בשעות היום, ולשני פרסי גראמי. כמו כן, נכנסה להיכל התהילה של התיאטרון האמריקאי .

## ביוגרפיה
### ראשית חייה
באקלי נולדה בביג ספרינג וגדלה בפורט וורת', טקסס, לארנסט לין באקלי, סגן אלוף בחיל האוויר האמריקני ולבטי בוב, רקדנית ועיתונאית. הבכורה מבין ארבעה ילדים.

בגיל שלוש החלה דודתה ללמד אותה מחול ובגיל חמש שרה במקהלת הכנסייה. בגיל 11 צפתה לראשונה במחזמר "משחק הפיג'מה" והתאהבה בתיאטרון. היא הופיעה לראשונה על הבמה בהפקה מקומית של המחזמר "ג'יפסי".

באקלי השתתפה בתחרות מיס טקסס, ולאחר מכן בתחרות מיס אמריקה. סוכן ששמע אותה בתחרות ביקש לייצג אותה והיא עברה לעיר ניו יורק.

### קריירה
ב-12 במרץ 1969, באקלי ביצעה את הופעת הבכורה שלה בברודוויי, בתפקיד מרתה ג'פרסון בהפקה המקורית של המחזמר "1776". היא עזבה את ההפקה ב-26 באוגוסט באותה שנה. בספטמבר באותה שנה גילמה את פרן קובליק בהפקת המחזמר "הבטחות, הבטחות" בווסט אנד.

בין השנים 1973–1976 גילמה את קתרין בהפקה המקורית של המחזמר הקומי "פיפין", כשהיא מחליפה בתפקיד את ג'יל קלייבורג.

בשנת 1976 הופיעה בתפקיד גברת קולינס, המורה לספורט, בסרט האימה "קארי", המבוסס על ספר בעל אותו שם מאת סטיבן קינג.

בין השנים 1977–1981, היא גילמה את אבי ברדפורד בסדרת הטלוויזיה "Eight Is Enough" .

בין השנים 1982–1984 גילמה את גריזבלה בהפקה המקורית של המחזמר "קאטס" בברודוויי, לצד קן פייג'. על תפקיד זה זכתה בפרס טוני לביצוע הטוב ביותר על ידי שחקנית משנה במחזמר, והייתה מועמדת לפרס דרמה דסק לשחקנית יוצאת מהכלל במחזמר.

בין השנים 1985–1986 גילמה את התפקיד הראשי בהפקה המקורית של המחזמר "תעלומת אדווין דרוד" בברודוויי.

בשנת 1986, באקלי גילמה את אמה בהפקה המקורית של המחזמר "שיר וריקוד" בברודוויי, כשהיא מחליפה בתפקיד את ברנדט פיטרס.

בשנת 1987 השתתפה בתפקיד מרסי ברוקמן בפרק "You've Come a Long Way, Baby" בסדרת הטלוויזיה "קגני ולייסי".

בשנת 1988 גילמה את מרגרט וייט בהפקה המקורית של המחזמר "קארי" בברודוויי. באותה שנה הופיעה בתפקיד סונדרה ווקר בסרט "פרנטיק" לצד האריסון פורד, ובתפקיד קאתי בסרט "אישה אחרת".

בשנת 1991 השתתפה בתפקיד אלזה צ'נדלר בשני פרקים בסדרת הטלוויזיה "פרקליטי אל איי".

בשנת 1992 השתתפה בתפקיד סאלי סטורם בארבעה פרקים בסדרת הטלוויזיה "Square One Television" .

בין השנים 1994–1995 הייתה שחקנית מחליפה לדמותה של נורמה דזמונד, בגילומה של פטי לופון, בהפקה המקורית של המחזמר "שדרות סאנסט" בווסט אנד. בין השנים 1995–1996 שבה לגלם את דמותה של דזמונד, כשהיא מחליפה את גלן קלוז, בהפקה המקורית של המחזמר "שדרות סאנסט" בברודוויי.

בשנת 1997 גילמה את הסיון בהפקה המקורית של המחזמר "ניצחון האהבה" בברודוויי. על תפקיד זה הייתה מועמדת לפרס טוני לביצוע הטוב ביותר על ידי שחקנית ראשית במחזמר ולפרס דרמה דסק לשחקנית משנה יוצאת מהכלל במחזמר.

בין השנים 2001–2003, היא השתתפה בתפקיד סוזן פיצג'רלד בשמונה עשר פרקים בסדרת הטלוויזיה "אוז".

בשנת 2003 הופיעה בתפקיד שריל פלמינג בפרק "Mr. Monk Goes to the Theater" בסדרת הטלוויזיה "מונק".

בשנת הלימודים האקדמית 2003–2004, באקלי לימדה במחלקה לאומנויות התיאטרון באוניברסיטת טקסס בארלינגטון .

בשנת 2006 גילמה את קתרין ריידר בפרק "Expectations" בסדרת הטלוויזיה "ללא עקבות". כמו כן, הופיעה בתפקיד עורכת הדין וולש בשני פרקים בסדרת הטלוויזיה "חוק וסדר: מדור מיוחד".

בשנת 2007 נכנסה להיכל התהילה של הקולנוע הטקסני .

בשנת 2008 הופיעה בתפקיד גברת ג'ונס בסרט "ביום שזה יקרה".

בשנת 2009 קיבלה את מדליית טקסס לאומנויות בתחום התיאטרון.

בשנת 2010 השתתפה בתפקיד מריון לקי בפרק "Home" בסדרת הטלוויזיה "The Pacific".

בין השנים 2011–2013 הופיעה בתפקיד רג'ינה מרין בשני פרקים בסדרת הטלוויזיה "שקרניות קטנות".

בשנת 2012 נכנסה להיכל התהילה של התיאטרון האמריקאי.

בשנת 2014 הופיעה בתפקיד דוטי לוי בפרק "Is Soap a Hazardous Substance?" בסדרת הטלוויזיה "מחזיקות מעמד". ב-17 בנובמבר באותה שנה, השתתפה בקונצרט "Everybody, Rise! A Celebration of Elaine Stritch" לצד נייתן ליין וברנדט פיטרס.

בשנת 2015 גילמה את קרלוטה קמפיון בקונצרט של המחזמר "פוליס" אשר הועלה באלברט הול. בנוסף, הופיעה בתפקיד ג'יין בפרק "Ten Thirteen" בסדרת הטלוויזיה "הנותרים".

בשנת 2016, היא הופיעה בתפקיד ד"ר קארן פלטשר בסרט "ספליט", לצד היילי לו ריצ'רדסון, אניה טיילור-ג'וי וג'יימס מקאבוי. באותה שנה השתתפה בתפקיד אולגה ברלו בפרק "Extreme Measures" בסדרת הטלוויזיה "שיקגו MED".

בין השנים 2017–2020 השתתפה בתפקיד פטרישיה אריאס בארבעה פרקים בסדרת הטלוויזיה "סופרגירל".

בשנת 2018 גילמה את דמותה של סבתא בעשרה פרקים בסדרת הטלוויזיה "פריצ'ר".

בין השנים 2018–2019, היא גילמה את דולי גאלגר לוי בסיבוב ההופעות בארצות הברית של המחזמר "הלו, דולי!".

בין השנים 2021–2023 הופיעה בתפקיד לוריין מקסוול בשבעה פרקים של סדרת הטלוויזיה "חוק וסדר: מדור מיוחד".

בשנת 2024 השתתפה בתפקיד גלוריה בסרט "דמיוני".

### חיים אישיים
באקלי הייתה נשואה לפיטר פלוד בין השנים 1972–1979.

בעלת תואר דוקטור לשם כבוד מהאקדמיה למוזיקה של בוסטון , ומקולג' מרימאונט מנהטן .

## פילמוגרפיה
### סרטים

### טלוויזיה

## תיאטרון

**מודגש** – הפקת ברודוויי או וסט אנד

## דיסקוגרפיה
### אלבומים

### אלבומי הקלטות

### פרויקטים נוספים

## פרסים ומועמדויות

## קישורים חיצוניים

* בטי באקלי, באתר Playbill
* בטי באקלי, באתר Internet Broadway Database

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:זמרות אמריקאיות
קטגוריה:משתתפות בתחרויות יופי אמריקאיות
קטגוריה:שחקני מחזות זמר
קטגוריה:זוכי פרס טוני: שחקניות
קטגוריה:אמריקאיות שנולדו ב-1947